Bilbao AS Fabrik

Bilbao AS Fabrik Mondragon Unibertsitatearen campus edo eraikin bat da, Bilboko Zorrotzaurre uhartean kokatua. Bere burua "Zerbitzu Aurreratuen Faktoria" bezala definitzen du zentroak, eta AS siglak ingelesezko Advances Services esan nahi du hain zuzen, zerbitzu aurreratuak. Berrikuntza lantegi gisa ere definitzen da zentroa.

Sorrera 
Guneak Bilboko Udalaren laguntza izan duena bere sorkuntzarako. Udalaren jabetzakoa zen pabilioi zahar bat egokitu zen, bost solairuko eraikin bat egiteko. Zorrotzaurre "Talentuaren eta Ezagueraren Uharte" bilakatzeko plan publikoaren parte izan zen ekimena, eta Europako Batasuneko Urban Innovative Actions plangintzaren laguntza izan zuen.

2020-2021 ikasturtean hasi ziren eskolak ematen, eta inaugurazio ofiziala 2021eko urtarrilean egin zen. Mondragon Unibertsitatea osatzen duten hiru fakultateek hasi dituzte graduko ikasketak eraikinean: Mekatronika Ingeniaritza Gradu Duala, Enpresen Administrazio eta Zuzendaritza Gradu Duala, Business Data Analytics Gradua, Humanitate Digital Globalak Gradua, Lehen Hezkuntza Gradua (Berrikuntza Digitala aipamena) eta Industriari Aplikatutako Ingeniaritza Fisikoa Gradua.

Erreferentziak

Kanpo estekak 

Zorrotzaurreko eraikinak
Bilboko ikastetxeak
Mondragon Unibertsitatearen egoitzak